ddrg/super_eurlex huggingface dataset:
KIRJALLINEN KYSYMYS E-2721/02

esittäjä(t): Stavros Xarchakos (PPE-DE) komissiolle

(30. syyskuuta 2002)

Aihe: Komission jäsen Pattenin Albaniaa koskevat näkemykset

Komission jäsen Christopher Patten vastasi 9. syyskuuta 2002 kysymykseeni n:o E-1937/02(1) mainiten, että komissio ei ole tietoinen sellaisista Albanian tekemistä kansainvälisistä sitoumuksista, jotka edellyttäisivät autonomisen hallinnon antamista sen eteläisille alueille.

Tämä komission jäsenen lausunto hämmästyttää ja on täysin epätäsmällinen, sillä tunnetusti kansainvälisellä tasolla tehtiin 17. toukokuuta 1914 niin kutsuttu Korfun pöytäkirja, jonka allekirjoittivat kansainvälinen valvontakomissio (siinä oli muiden muassa mukana Christopher Pattenin maanmies brittiläisvaltuutettu Lamb) ja Albania. Muistutettakoon, että tässä pöytäkirjassa tunnustettiin oikeus erilliseen hallintoon, suojeltiin tässä maassa toimivia kreikkalaisia kouluja ja annettiin takuut Albanian kristillisille kirkoille. Lokakuussa 1921 Albaniasta tuli kansainliiton jäsen, ja Albanian hallituksen edustaja Fan S. Noli antoi Albanian virallisen julkilausuman Pohjois-Epeirosin kreikkalaisten ihmisoikeuksien sekä uskonnollisten ja etnisten oikeuksien kunnioittamisesta. Albania salli tuolloin kreikkalaisten koulujen aloittaa jälleen toimintansa, mutta sulki ne myöhemmin uudelleen.

Miksi komission jäsen väitti, ettei hän ole tietoinen kansainvälisistä sitoumuksista, mitä tulee eteläisille alueille säädettyyn itsehallintoon, josta hänen maansa ja myös Albanian viralliset edustajat ovat tehneet sopimuksen? Mikä on komission jäsenen kanta nyt, kun hänelle ja hänen johtamilleen yksiköille (jotka, kuten näyttää, ovat tainneet saattaa hänet vaikeaan asemaan) on ilmoitettu, että on olemassa kansainvälinen pöytäkirja, jonka ovat allekirjoittaneet Britannian, Saksan, Itävallan, Ranskan, Venäjän, Italian ja Albanian valtuutetut edustajat. Miksi EU ei painosta Albaniaa panemaan tämän pöytäkirjan täytäntöön, jotta sen eteläosassa asuvien kreikkalaisten ihmisoikeuksia suojeltaisiin?

(1) Katso sivu 34.

Christopher Pattenin komission puolesta antama vastaus

(23. joulukuuta 2002)

Komissio tarkkailee jatkuvasti vähemmistöjen suojelua kuten kreikkalaisen vähemmistön suojelua Albaniassa. Komissio on tietoinen vuonna 1914 tehdystä Korfun pöytäkirjasta. Se katsoo aikaisempien kokemustensa perusteella, että Albanian asenne tässä kysymyksessä on yleisesti rakentava. Komissio on kuitenkin hyvin tietoinen siitä, että asiassa on yhä parannettavaa ja että Albania ei täytä vielä kaikkia tämän alan kansainvälisiä vaatimuksia. Tästä syystä komissio jatkaa Albanian viranomaisten kannustamista toteuttamaan nopeasti konkreettisia toimia kaikkien kansainvälisten normien täyttämiseksi. Erityisesti tämä koskee Euroopan neuvoston kansallisten vähemmistöjen suojelua koskevasta puiteyleissopimuksesta johtuvien normien täyttämistä, sillä Albaniahan on liittynyt kyseiseen sopimukseen. Tämä kysymys voidaan ottaa esille jälleen seuraavassa neuvoa-antavassa erityistyöryhmässä, joka kokoontuu ennen vakautus- ja assosiaatiosopimusta koskevien neuvottelujen aloittamista.
KIRJALLINEN KYSYMYS E-3696/02 esittäjä(t): Fernando Fernández Martín (PPE-DE) komissiolle. Togo.



Virallinen lehti nro 192 E , 14/08/2003 s. 0131 - 0131



KIRJALLINEN KYSYMYS E-3696/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Togo Voiko komissio ilmoittaa, mitä Togoa tukevia hankkeita on rahoitettu Euroopan unionin vuoden 2000 talousarviosta? Voiko komissio kertoa, kuinka paljon yhteensä vuoden 2000 aikana Togolle myönnettiin eri avustusohjelmiin tukea? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3680/02 esittäjä(t): Fernando Fernández Martín (PPE-DE) komissiolle. Zimbabwe.



Virallinen lehti nro 192 E , 14/08/2003 s. 0128 - 0128



KIRJALLINEN KYSYMYS E-3680/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Zimbabwe Voiko komissio ilmoittaa, mitä Zimbabwea koskevia hankkeita EU:n talousarviosta rahoitettiin vuonna 2000? Voiko komissio ilmoittaa, mikä oli Zimbabwea koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3708/02 esittäjä(t): Fernando Fernández Martín (PPE-DE) komissiolle. Uganda.



Virallinen lehti nro 192 E , 14/08/2003 s. 0133 - 0134



KIRJALLINEN KYSYMYS E-3708/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Uganda Voiko komissio ilmoittaa, mitä Ugandaa koskevia hankkeita EU:n talousarviosta rahoitettiin vuonna 2000? Voiko komissio ilmoittaa, mikä oli Ugandaa koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-1955/02 esittäjä(t): Glyn Ford (PSE) komissiolle. EU:n ja Japanin väliset suhteet.



Virallinen lehti nro 192 E , 14/08/2003 s. 0036 - 0036



KIRJALLINEN KYSYMYS E-1955/02 esittäjä(t): Glyn Ford (PSE) komissiolle (3. heinäkuuta 2002) Aihe: EU:n ja Japanin väliset suhteet Hyväksyykö komissio periaatteessa EU:n ja Japanin välisen palveluiden vapaakaupan käyttöönoton? Pascal Lamyn komission puolesta antama vastaus (5. elokuuta 2002) Japani on EU:n tärkeä kauppakumppani: palvelujen kaupassa kolmanneksi suurin Yhdysvaltojen ja Sveitsin jälkeen. Tästä syystä EU ja Japani ovat ryhtyneet Maailman kauppajärjestössä WTO:ssa Dohan kehitysohjelman mukaisesti palveluja koskeviin neuvotteluihin, joissa yhteisö hakee palveluntarjoajilleen parempaa pääsyä Japanin markkinoille ja Japani vastaavasti palveluntarjoajilleen parempaa pääsyä EU:n markkinoille. EU uskoo, että markkinoille pääsyyn liittyvät tavoitteet saavutetaan parhaiten WTO:n monenvälisissä puitteissa. Näin ollen EU ei ole ehdottanut Japanille kahdenvälisiä neuvotteluja palvelujen vapaakauppasopimuksesta, eikä Japanikaan ole virallisesti ehdottanut tällaisten neuvottelujen aloittamista.
KIRJALLINEN KYSYMYS E-3014/02

esittäjä(t): Isidoro Sánchez García (ELDR) komissiolle

(23. lokakuuta 2002)

Aihe: Euroopan komission virallisen valtuuskunnan matka Marokkoon unionin toimintasuunnitelman nykyinen vaihe Marokossa

Tiedotusvälineet ovat vastikään kertoneet Euroopan komission virallisen valtuuskunnan vierailusta Marokkoon. Tarkoituksena on tutustua Euroopan unionin ja Marokon välisen Afrikasta tulevaa siirtolaisuutta koskevan toimintasuunnitelman nykyiseen vaiheeseen.

Jos otetaan huomioon asian yhteiskunnallinen merkitys tietyille Euroopan alueille kuten Kanariansaarille, jotka ovat maantieteellisesti lähellä Afrikan mannerta ja samalla Euroopan unionin reuna-alueita, mikä on komission arvio virallisen valtuuskunnan laatimasta kertomuksesta?

António Vitorinon komission puolesta antama vastaus

(11. joulukuuta 2002)

Marokon viranomaisten kanssa tammikuussa 2002 allekirjoitetun vuosia 20022004 koskevan Marokon maaohjelman yksi tärkeimmistä kysymyksistä on maahanmuutto. Kyseisessä ohjelmalohkossa määrätään rajatarkastusten hallinnointiohjelmasta, jolle on varattu ohjeellinen 40 miljoonan euron määräraha. Tällä erityisohjelmalla pyritään hallinnollisten valmiuksien vahvistamiseen, sääntelykehyksen kehittämiseen, infrastruktuurin ja välineiden nykyaikaistamiseen, henkilöstön kouluttamiseen sekä Marokon ja jäsenvaltioiden toimivaltaisten yksiköiden yhteistyön kehittämiseen. Tässä yhteydessä ja rajatarkastusten hallinnointia koskevan tilanteen arvioimiseksi jäsenvaltioiden ja komission asiantuntijat tekivät tarkastuskäynnin Marokkoon heinäkuussa 2002.

Kyseinen toimi on osa yhteisön ja Marokon assosiaatiosopimuksessa määrättyä maahanmuuttoa koskevaa vuoropuhelua.

Tarkastuskäynnin aikana asiantuntijoilla oli tilaisuus käydä tärkeimmillä raja-asemilla ja niillä raja-alueilla, joilla esiintyy eniten laitonta maahanmuuttoa erityisesti Saharan eteläpuolisesta Afrikasta (Casablanca, Tanger, Tétouan, Kénitra, Nador, Oujda, Lâayioune).

Marokon viranomaiset ilmaisivat maan hallituksen poliittisena tahtona olevan torjua tehokkaasti laitonta maastamuuttoa ja toimia unionin kanssa yhteistyössä rajatarkastusten osalta. Tässä yhteydessä heinä-syyskuussa 2002 annettiin sääntelykehystä ja sen soveltamista koskevia erityistietoja sekä asiaa koskevia tilastotietoja.

Asiantuntijat viimeistelevät kertomuksensa tulevien viikkojen kuluessa paikan päällä suoritettujen käyntien tulosten perusteella ja ilmoitettujen tietojen tarkastelun jälkeen. Tämän jälkeen laaditaan toimintaohjelma.
KIRJALLINEN KYSYMYS P-3926/02 esittäjä(t): Niels Busk (ELDR) komissiolle. Ranskassa perittävä tuotantomaksu.



Virallinen lehti nro 161 E , 10/07/2003 s. 0166 - 0166



KIRJALLINEN KYSYMYS P-3926/02 esittäjä(t): Niels Busk (ELDR) komissiolle (9. tammikuuta 2003) Aihe: Ranskassa perittävä tuotantomaksu Kysymykseni P-2720/01(1) johdosta pyydän komissiolta yksityiskohtaista selvitystä siitä, mitä tässä asiassa on tehty ja miksi. Lisäksi pyydän komissiota ilmoittamaan, milloin ratkaisu on odotettavissa. (1) EYVL C 93 E, 18.4.2002, s. 179. Franz Fischlerin komission puolesta antama vastaus (30. tammikuuta 2003) Ranskan viranomaiset ovat toimittaneet komissiolle tämän pyynnöstä tietoja maksusta, jota Ranskassa peritään Ranskaan toimitetusta tai tuodusta ja siellä kulutettavaksi tarkoitetusta lihasta. Toimenpiteen tarkastelu on edelleen kesken, ja komissio toivoo pystyvänsä muodostamaan asiasta kantansa lähiaikoina. Komissio huolehtii siitä, että tarkastelun tulokset toimitetaan arvoisalle parlamentin jäsenelle.
KIRJALLINEN KYSYMYS E-2867/02 esittäjä(t): Christopher Huhne (ELDR) komissiolle. Kasvuennusteet.



Virallinen lehti nro 161 E , 10/07/2003 s. 0048 - 0048



KIRJALLINEN KYSYMYS E-2867/02 esittäjä(t): Christopher Huhne (ELDR) komissiolle (11. lokakuuta 2002) Aihe: Kasvuennusteet 1. Voiko komissio esittää viimeisen kymmenen vuoden ajalta kunkin jäsenvaltion jokaista varainhoitovuotta seuraavana vuonna laatiman ennusteen (tai ennusteet) nimellisestä kasvuvauhdista (todellinen kasvu ja BKT:n deflaattori)? 2. Voiko komissio myös julkaista tiedot ennusteiden toteutumisesta ja laskea kunkin jäsenvaltion osalta ennusteen ja sen toteutumisen välisen keskimääräisen eron? Voiko komissio antaa lyhyen kommentin tästä mahdollisesti saaduista opetuksista? Pedro Solbes Miran komission puolesta antamayhteinen vastauskirjallisiin kysymyksiin E-2865/02, E-2866/02, E-2867/02 ja E-2868/02 (4. marraskuuta 2002) Komissio ei kerää järjestelmällisesti tietoja kaikista jäsenvaltioiden vuoden mittaan laatimista kasvua ja julkisen talouden rahoitusasemaa koskevista ennusteista. Näin ollen ennusteiden tarkkuutta on vaikea arvioida. Erityistä huomiota kiinnitetään sen sijaan niihin kasvua ja julkisen talouden rahoitusasemaa koskeviin ennusteisiin, jotka sisältyvät jäsenvaltioiden komissiolle toimittamiin vakaus- ja lähentymisohjelmiin. Ne laaditaan julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97(1) mukaisesti. Jäsenvaltioiden ennusteita tarkastellaan paitsi komission oman talousennusteen myös kansainvälisten ja yksityisten elinten arvioiden valossa. Komission aiemmista ennusteista tehty perusteellinen tutkimus on julkaistu talous- ja rahoituspääosaston Economic Paper -julkaisuna lokakuussa 1999, ja se on saatavana seuraavasta Internet-osoitteesta: http://europa.eu.int/comm/economy_finance/publications/economic_papers/economicpapers137_en.htm. (1) EYVL L 209, 2.8.1997.
KIRJALLINEN KYSYMYS E-2695/02 esittäjä(t): Bart Staes (Verts/ALE) komissiolle. Eurobarometri-tutkimusten kielikäytäntö.



Virallinen lehti nro 161 E , 10/07/2003 s. 0032 - 0033



KIRJALLINEN KYSYMYS E-2695/02 esittäjä(t): Bart Staes (Verts/ALE) komissiolle (26. syyskuuta 2002) Aihe: Eurobarometri-tutkimusten kielikäytäntö Euroopan komissio tarjoaa verkkosivuillaan (http://europa.eu.int/comm/public_opinion/archives/eb/ebs_166_en.htm) kansalaisille mahdollisuuden tarkistaa, millaisia tuloksia laajentumista koskenut mielipidetiedustelu antoi. Komissio toimii tässä huomaavaisesti julkistamalla esimerkiksi Alankomaita koskevan raportin enimmäkseen hollanninkielisenä, Portugalin raportin portugaliksi, Italian osuuden italiaksi ja niin edelleen. Onko komissio tietoinen siitä, että Belgian yleisimmin puhuttu kieli on hollanti? Voiko komissio sen vuoksi kertoa, miksi se päätti julkistaa Belgiaa koskevan tutkimuksen yksinomaan ranskankielisenä? Onko komissio kanssani yhtä mieltä siitä, että tämä toimintatapa on vastoin rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29 päivänä kesäkuuta 2000 annettua neuvoston direktiiviä 2000/43/EY(1) ja aikooko komissio sen vuoksi huolehtia siitä, että kyseinen raportti saatetaan kansalaisten tietoon myös hollanninkielisenä? (1) EYVL L 180, 19.7.2000, s. 22. Romano Prodin komission puolesta antama vastaus (29. lokakuuta 2002) Komissio on avoimuuden edistämiseksi päättänyt julkaista kaikki yleisen mielipiteen analysointiin liittyvät raportit. Mielipidetutkimus (Eurobarometri-tutkimus 56.3), johon arvoisa parlamentin jäsen viittaa, kuuluu kansallisiin raportteihin (erityisiin Eurobarometri-tutkimuksiin). Näitä on nyt ryhdytty tekemään, koska jäsenmaat haluavat saada yksityiskohtaisempia kuvauksia siitä yleisestä mielipiteestä, jonka kansalaiset ovat tietystä aiheesta muodostaneet. Nämä kansalliset raportit ovat pikemminkin työasiakirjoja kuin virallisia asiakirjoja, joten ne ovat muiden työasiakirjojen tapaan saatavilla vain yhdellä kielellä, kun taas tavalliset Eurobarometri-tutkimukset julkaistaan kolmella komission eniten käyttämällä kielellä. Komission tarkoituksena on kuitenkin julkaista kaikki uudet Belgiaa koskevat raportit sekä hollanniksi että ranskaksi. Kysyjälle annetaan tiedoksi, että seuraava, lokakuun 2002 lopussa julkaistava kansallinen raportti pyritään julkaisemaan yhtä aikaa molemmilla kielillä. Neuvoston direktiivi 2000/43/EY liittyy pelkästään rotuun tai etniseen alkuperään perustuvaan syrjintään. Näin ollen direktiiviä voidaan soveltaa kieleen perustuvaan syrjintään ainoastaan silloin, kun se epäsuorasti kytkeytyy direktiivissä tarkoitettuun syrjintään. Siitä ei kuitenkaan ole kysymys tässä tapauksessa.
KIRJALLINEN KYSYMYS E-3277/02 esittäjä(t): Astrid Lulling (PPE-DE)ja Reinhold Messner (Verts/ALE) komissiolle. Maltalaisten laatuviinien valmistusmenetelmät.



Virallinen lehti nro 161 E , 10/07/2003 s. 0080 - 0080



KIRJALLINEN KYSYMYS E-3277/02 esittäjä(t): Astrid Lulling (PPE-DE)ja Reinhold Messner (Verts/ALE) komissiolle (19. marraskuuta 2002) Aihe: Maltalaisten laatuviinien valmistusmenetelmät Sen jälkeen, kun komissio antoi vastauksen kysymykseen E-2267/02(1), tietoomme on tullut, että Euroopan unioni on valmis myöntämään Maltalle siirtymäkauden ajaksi kaksi poikkeusta kaikkein tärkeimmistä alkuperän merkitsemisperiaatteista: - sokerin lisääminen viininvalmistuksen aikana mikä on ennenkuulumatonta eteläeurooppalaisessa viinintuotannossa; sekä - Maltalla tuotettujen Malta PSR -laatuviinien aseman myöntäminen viinille, joka on valmistettu Maltalla uudesta maailmasta tuoduista rypäleistä tai rypälemehusta. 1. Voiko komissio vahvistaa edellä mainittujen tietojen paikkansapitävyyden? 2. Jos vastaus on myönteinen, voiko komissio taata, että tämä siirtymäkausi ei aseta tavallisia maltalaisia viinintuottajia huomattavan epäedulliseen asemaan? 3. Eikö ole pelättävissä, että tällä luodaan ennakkotapaus, joka koskee myös muita Välimeren alueen viinintuottajamaita? (1) EYVL C 110 E, 8.5.2003, s. 38. Günter Verheugenin komission puolesta antama vastaus (13. tammikuuta 2003) Kuten komission vastauksessa kirjalliseen kysymykseen E-2267/02 jo mainitaan, yhteisö on Maltan kanssa käymissään liittymisneuvotteluissa varmistanut maatalouden osalta, että Malta panee yhteisön säännöstön täytäntöön kokonaisuudessaan, ja on samalla ottanut huomioon Maltan maatalouden poikkeuksellisen pienimuotoisuuden ja saaren luonnon asettamat erityisvaatimukset. Yhteisö on erityisesti pyrkinyt luomaan olosuhteet, joissa Maltan maatalouden rakenneuudistus saadaan vietyä menestyksekkäästi läpi liittymistä seuraavina vuosina, jolloin maatalouden kehittämistä koskevat yhteisön toimenpiteet toteutetaan asteittain. Maltalle on myönnetty vuoteen 2008 ulottuva siirtymäaika, jonka kestäessä se saa säilyttää nykyisen kahdesta kotimaisesta lajikkeesta valmistetun viinin luonnollisen vähimmäisalkoholipitoisuuden 8 tilavuusprosentissa niin, että luonnollista alkoholipitoisuutta saa nostaa enintään 3 tilavuusprosentilla 17. toukokuuta 1999 annetun neuvoston asetuksen (EY) N:o 1493/1999 liitteen V osalta. Komissio katsoo, että tämä soveltamisalaltaan ja -ajaltaan rajattu toimenpide on tarpeen, jotta Maltan viiniteollisuus voisi menestyksekkäästi integroitua sisämarkkinoihin, ja että siitä ei seuraa merkittävää kilpailun vääristymistä. Koska Maltan viiniteollisuuden tilanne samoin kuin sikäläiset viininviljelyedellytykset ovat erityiset, komissio ei usko, että toimenpide muodostaisi ennakkotapauksen muille Välimeren viinintuottajamaille. Lisäksi se suo riittävästi aikaa ottaa maltalaisten rypälelajikkeiden osalta käyttöön vaaditut viininvalmistustekniikat. Malta ei ole pyytänyt tma-laatuviinin asemaa tuoduista rypäleistä tai tuodusta rypälemehusta Maltalla valmistetulle viinille.
KIRJALLINEN KYSYMYS E-3586/02 esittäjä(t): Camilo Nogueira Román (Verts/ALE) komissiolle. Euroopan meriturvallisuusviraston sijoituspaikka.



Virallinen lehti nro 161 E , 10/07/2003 s. 0109 - 0110



KIRJALLINEN KYSYMYS E-3586/02 esittäjä(t): Camilo Nogueira Román (Verts/ALE) komissiolle (13. joulukuuta 2002) Aihe: Euroopan meriturvallisuusviraston sijoituspaikka Merkittävä osa Eurooppaan menevästä tai sieltä tulevasta kansainvälisestä meriliikenteestä kulkee Galician rannikon kautta. Prestige-öljysäiliöaluksen aiheuttama katastrofi vahvisti traagisesti sen, että Galicia on paikka, jossa suhteellisesti ottaen tapahtuu eniten tämäntyyppisiä onnettomuuksia maailmassa. Aikooko komissio ehdottaa, että Euroopan meriturvallisuusvirasto sijoitetaan johonkin Galician kaupunkiin? Jos ei aio, mistä syystä? Minkä ehdotuksen Espanjan hallitus on tehnyt? Onko se ehdottanut Galiciaa viraston sijoituspaikaksi? Loyola de Palacion komission puolesta antama vastaus (3. helmikuuta 2003) Komission tietoon ei toistaiseksi ole tullut espanjalaista ehdokasta meriturvallisuusviraston sijoituspaikaksi. Tässä vaiheessa komissio on toteuttanut järjestelyt, joiden avulla virasto voi vuoden 2003 alkupuolella aloittaa toimintansa komission tiloissa, kunnes päätös sijoituspaikasta saadaan tehtyä neuvostossa.
KIRJALLINEN KYSYMYS E-3745/02 esittäjä(t): Proinsias De Rossa (PSE) komissiolle. Tienvarsitarkastukset.



Virallinen lehti nro 161 E , 10/07/2003 s. 0138 - 0138



KIRJALLINEN KYSYMYS E-3745/02 esittäjä(t): Proinsias De Rossa (PSE) komissiolle (20. joulukuuta 2002) Aihe: Tienvarsitarkastukset Voiko komissio kertoa, millä tavalla jäsenvaltioissa on saatettu osaksi kansallista lainsäädäntöä ja pantu täytäntöön hyötyajoneuvojen tienvarsitarkastuksia koskeva direktiivi 2000/30/EY(1), jolla varmistetaan, että ajoneuvot ovat moottoriajoneuvojen katsastusta koskevan direktiivin 96/96/EY(2) mukaisia, ja mitä toimia se suunnittelee sellaisia maita vastaan, jotka rikkovat direktiiviä? (1) EYVL L 203, 10.8.2000, s. 1. (2) EYVL L 46, 17.2.1997, s. 1. Loyola de Palacion komission puolesta antama vastaus (12. helmikuuta 2003) Euroopan yhteisössä liikennöivien hyötyajoneuvojen teknisistä tienvarsitarkastuksista 6 päivänä kesäkuuta 2000 annetun parlamentin ja neuvoston direktiivin 2000/30/EY mukaan jäsenvaltioiden oli saatettava voimaan direktiivin noudattamisen edellyttämät lait, asetukset ja hallinnolliset määräykset viimeistään 10. elokuuta 2002. Joulukuuhun 2002 mennessä seitsemän jäsenvaltiota (Saksa, Espanja, Irlanti, Luxemburg, Itävalta, Portugali ja Yhdistynyt kuningaskunta) ei ollut ilmoittanut komissiolle direktiivin täytäntöönpanosäännöksistään. Näin ollen komissio on lähettänyt kyseisille jäsenvaltioille asiasta perustellun lausunnon.